Diari Oficial de la Generalitat Valenciana


Sumari del DOGV 9112, del 22-06-2021 (2021/6861)

Extracte de la Resolució de 8 de juny de 2021, del vicerector d'Internacionalització i Cooperació de la Universitat de València, per la qual s'aprova la convocatòria del programa de mobilitat Erasmus Pràctiques de la Universitat de València per al curs acadèmic 2021/2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9112

Data del DOGV
:   22-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6861


Data del document
:   11-06-2021

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 8 de juny de 2021, del vicerector d'Internacionalització i Cooperació de la Universitat de València, per la qual s'aprova la convocatòria del programa de mobilitat Erasmus Pràctiques de la Universitat de València per al curs acadèmic 2021/2022. [2021/6861]  
BDNS (identif.): 570226.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions:  
http://www.pap.minhap.gob.es/bdnstrans/index  
  
Primer. Beneficiaris  
Requisits generals:  
a) Tindre la nacionalitat d'un dels estats participants en el programa Erasmus+ o de tercers països sempre que s'acredite ?en aquest últim cas- estar en possessió d'un permís vàlid per a residir a Espanya durant el període de realització de la pràctica.  
b) No haver realitzat estades prèvies dins del programa Erasmus ¿estudis o i pràctiques- que, sumades al nombre de mesos previstos de l'estada de pràctiques que es pretén realitzar en el mateix cicle formatiu (grau o màster), superen el total de 12 mesos (24 mesos per als graus de Medicina, Odontologia Farmàcia i Doble Grau en Farmàcia i en Nutrició Humana i Dietètica).  
Requisits específics per a la modalitat A (Pràctiques curriculars):  
  
a) Estar matriculat/dona durant el curs 2021/2022 en una titulació oficial (grau o màster) de la Universitat de València.  
b) No tindre superades les assignatures de pràctiques curriculars integrades en la titulació oficial per a la qual se sol·licita la beca.  
c) Tindre assignada una pràctica curricular integrada, confirmada per l'entitat d'acolliment corresponent i per la comissió de pràctiques del centre.  
Requisits específics per a la modalitat B (pràctiques per a recentment titulats):  
a) Finalitzar els estudis de la titulació oficial de la Universitat de València per a la qual se sol·licita la beca (grau o màster) durant el curs acadèmic 2020/2021.  
b) Comptar amb l'acord per a la realització de la pràctica.  
  
Segon. Objecte  
Beques Erasmus Pràctiques de la Universitat de València per al curs 2021/2022.  
  
Tercer. Bases reguladores  
Es contenen en l'annex I de la convocatòria i es publiquen en el tauler d'anuncis de la Universitat de València   
(https://webges.uv.es/uvTaeWeb/)  
  
Quart. Quantia  
La quantia de la beca serà de 460, 410 o 360 euros mensuals, depenent del país on es realitze la pràctica. Es finançaran un màxim de 5 mesos. En funció del pressupost assignat finalment pel SEPIE (Servei Espanyol per a la Internacionalització de l'Educació), es podrà modificar el màxim de mesos finançats per la beca en la present convocatòria.  
  
A més, els estudiants d'entorns desfavorits rebran una ajuda addicional de 250 euros al mes. El nombre total de beques estarà supeditat a l'adjudicació de mobilitats que la Unió Europea concedisca a la Universitat de València per al programa Erasmus+ en la convocatòria 2021.  
  
  
Cinqué. Termini de presentació de sol·licituds  
Des de l'endemà de la publicació i fins al 16 de juliol de 2021.  
  
Per a la modalitat A i B, a més, s'estableixen altres tres terminis, supeditats a l'existència de vacants en els períodes de sol·licitud immediatament anteriors:  
- Segon termini: de l'1 al 21 d'octubre de 2021, tots dos inclosos.  
- Tercer termini: del 10 al 31 de gener de 2022, tots dos inclosos.  
- Quart termini: del 4 al 29 d'abril de 2022, tots dos inclosos.  
  
Sisé. Altres dades  
Les persones interessades presentaran la sol·licitud a través del formulari en línia «Expedient Erasmus Pràctiques» en la seu electrònica de la Universitat de València http://entreu.uv.es  
  
València, 11 de juny de 2021.- La rectora, p. d. (DOGV 18.01.2021), el vicerector d'Internacionalització i Cooperació: Carlos Padilla Carmona.